Diari Oficial de la Generalitat Valenciana


Sumari del DOGV 5934, del 16-01-2009 (2008/15324)

Informació pública del projecte de reparcel·lació dels terrenys inclosos en la unitat d'execució 73-UE-R, delimitada pels carrers Rèmol, Forada i Sorell, i sòl urbà.
---------------------------------------------------------------------------------------------------------------------------------------------------------------------

### Dades del document

Número de DOGV
:   5934

Data del DOGV
:   16-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/15301


Data del document
:   15-12-2008

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * pla d'urbanisme
    * administració local

Informació pública del projecte de reparcel·lació dels terrenys inclosos en la unitat d'execució 73-UE-R, delimitada pels carrers Rèmol, Forada i Sorell, i sòl urbà.   
 [2008/15365]  
La Junta de Govern local de l'Ajuntament de Castelló de la Plana, en la sessió duta a terme el dia 21 de novembre de 2008, va adoptar el següent acord:  
«Vist l'expedient que s'està tramitant per a aprovar el projecte de reparcel·lació dels terrenys inclosos en la unitat d'execució 73-UE-R del vigent pla general municipal d'ordenació urbana, delimitada pels carrers Rèmol, Forada, Sorell i sòl urbà i els següents antecedents:  
1. En la sessió plenària, de data 1 d'abril de 2004, es va aprovar el programa per a desenvolupar l'actuació integrada de la unitat d'execució 73-UE-R i es va adjudicar la corresponent execució a la mercantil Construcciones y Promociones Rovira e Hijos, SL. En data 13 de setembre de 2007, l'esmentada agrupació va dipositar, en aquest Ajuntament, el projecte de reparcel·lació, el qual es va protocol·litzar per mitjà de l'acta número 1298 davant del notari d'aquesta ciutat, Enrique Montoliu Ferrer, en data 15 de setembre de 2005.  
2. El projecte de reparcel·lació es va exposar al públic durant el termini de 20 dies a efectes d'al·legacions, i en data 22 de febrer de 2008, la Junta de Govern local acordà estimar parcialment les al·legacions presentades, aprovar les modificacions que s'incorporen al projecte de reparcel·lació com a conseqüència de les al·legacions que es consideren i donar audiència, durant el termini de 10 dies, als afectats per les modificacions aprovades i incorporades al projecte de reparcel·lació.  
Tenint en compte que:  
I. Durant el termini d'audiència s'han formulat diverses al·legacions que s'han sotmés a informe dels serveis tècnics municipals, del qual es desprén:  
a) Escrit d'al·legacions presentat per Cesáreo Herreros Molina (RE núm. 19371, de data 1 d'abril de 2008). En el seu escrit, al·lega que l'immoble de què se li priva té una capacitat de 10 places d'aparcament i només se li indemnitza pel valor de set.  
L'urbanitzador manifesta que, realitzada visita al local i amb l'alçament del plànol corresponent, considera que és absolutament impossible l'aparcament de 10 vehicles, i que amb la indemnització de set places s'és generós ja que el local únicament és capaç d'albergar quatre places d'aparcament que complisquen els condicionants de grandària i recorregut a què obliga el Pla General de Castelló de la Plana. En aquest mateix sentit, l'arquitecta municipal ha emés un informe, i per tant, cal desestimar aquesta al·legació.  
b) Escrits d'al·legacions de Virginia Alcaine Sorribas (RE núm. 20333, de 4 d'abril de 2008, i RE núm. 42529, de 2 de juliol de 2008). Reclama major superfície de terreny aportat, major valor de les indemnitzacions i finalment, que se l'indemnitze un motor d'aire condicionat.  
Sobre la superfície reclamada per l'al·legant, l'urbanitzador indica que la interessada no presenta cap mesurament que justifique la superfície que reclama, per la qual cosa es ratifica en el seu mesurament. Així es recull en l'informe de l'arquitecta municipal, de data 15 de juliol de 2008, per la qual cosa cal desestimar aquest punt de l'al·legació.  
Quant a les indemnitzacions reclamades, l'urbanitzador manifesta que, com ja va indicar en data 29 de novembre de 2006, la valoració de les indemnitzacions s'ha realitzat segons els criteris que consten en el programa aprovat, és a dir, basant-se en el mòdul de valor M, que seguint la legislació del cadastre immobiliari dóna com resultat per a Castelló de la Plana un mòdul MBC3, fixat en 550 euros/m², i és aquest el criteri que s'ha seguit per a la resta de persones interessades. En el mateix sentit s'ha manifestat l'arquitecta municipal en l'informe de 15 de juliol de 2008, per la qual cosa cal desestimar aquest punt de l'al·legació.  
Pel que fa a la indemnització d'un motor d'aire condicionat, l'urbanitzador indica que quan va realitzar la valoració de les construccions i les instal·lacions que calia indemnitzar, la qual es va realitzar abans de la presentació de la reparcel·lació, els tècnics no van detectar l'existència de cap aparell d'aire condicionat. A més, la propietària ha sigut notificada diverses vegades i mai ha manifestat l'existència de cap maquinària. Per la seua banda, l'arquitecta municipal, a la vista de les fotografies presentades per l'al·legant, en les quals es constata l'existència de l'aparell d'aire condicionat a què es refereix en la seua al·legació, manifesta en el seu informe que el motor d'aire condicionat és un element mòbil susceptible de trasllat i col·locació en un altre emplaçament, per la qual cosa no n'és necessària la indemnització, i es desestima aquest aspecte de l'al·legació.  
c) Escrit d'al·legacions presentat per Benita Bustamante Muñoz (RE núm. 28228, de 8 de maig de 2008). Reclama que es quantifique la indemnització substitutòria de l'adjudicació segons el valor de sòl urbà, que es valore la reposició de la paret i del pilar que s'han de derrocar i que es construïsca la nova paret i el pilar amb caràcter previ a l'execució del vial, i finalment que s'aplique a la part afectada el coeficient corresponent a la tipologia d'habitatge residencial urbana.  
Respecte de la quantificació de la indemnització substitutòria de l'adjudicació, l'urbanitzador indica que aquesta s'ha realitzat en base al mòdul de valor M, coeficient que consta en el programa aprovat, que seguint la legislació del cadastre immobiliari dóna com resultat per a Castelló de la Plana un mòdul MBC3, fixat en 550 euros/m², i és aquest el criteri que s'ha seguit per a la resta d'interessats. En el mateix sentit, s'ha manifestat l'arquitecta municipal en el seu informe de data 15 de juliol de 2008; per tant, cal desestimar aquest punt de l'al·legació.  
Respecte al segon punt, l'urbanitzador exposa que s'han de derrocar, per quedar fora d'ordenació, dos construccions exteriors a l'habitatge corresponents a un garatge i annex a la cuina que han sigut degudament valorades en la memòria d'indemnitzacions. Pel que fa a la reconstrucció de la paret i del pilar, l'agent urbanitzador es compromet a reconstruir o a reparar els tancaments afectats pel derrocament i que hagen de romandre. Per la qual cosa, cal estimar aquest punt de l'al·legació.  
Finalment i en relació al punt quart de l'al·legació, l'urbanitzador manifesta que a tot l'entorn s'ha aplicat el mateix criteri de valoració, que és el de la normativa cadastral, per la qual cosa cal desestimar aquest aspecte de l'al·legació.  
II. L'article 7 del Reial Decret 1093/1997, de 4 de juliol, pel qual s'aproven les normes complementàries al Reglament per a l'Execució de la Llei Hipotecària sobre inscripció en el Registre de la Propietat d'Actes de Naturalesa Urbanística recull les circumstàncies que s'exigixen per a la inscripció d'un títol, circumstàncies que es compleixen en aquest projecte de reparcel·lació.  
III. L'article 82 del Reial Decret 3288/1978, de 25 d'agost, pel qual s'aprova el Reglament de Gestió Urbanística, en concordança amb els articles 175 i 176 de la Llei 16/2005, de 30 de desembre, de la Generalitat, Urbanística Valenciana, disposen el contingut de la reparcel·lació que es concreta en un projecte, que haurà de constar dels documents següents: a) memòria; b) relació de propietaris i interessats; c) descripció de les finques o parts de les finques resultants; e) taxació dels drets, edificacions, construccions o plantacions que hagen d'extingir-se o destruir-se per a l'execució del pla; f) compte de liquidació provisional respecte de cada propietari; h) plànols.   
En aquest cas, el projecte en tràmit arreplega la documentació i plànols exigits.  
IV. Amb la gestió de la unitat d'execució 73-UE-R, l'Ajuntament obté una zona verda de 1.617 m² de superfície i el subsòl d'aquella mateixa parcel·la per a l'ús de garatge aparcament, una zona verda de 735 m² de superfície i el subsòl d'aquella mateixa parcel·la per a ús de garatge aparcament, una parcel·la rotacional amb una superfície de 3.212 m², un vial anomenat Vial 1 amb una superfície total de 66 m², un vial anomenat Vial 2 amb una superfície total de 544 m², un vial anomenat Vial 3 amb una superfície total de 453 m², un vial anomenat Vial 4 amb una superfície total de 552 m², un vial anomenat Vial 5 amb una superfície total d'1.066 m², un vial anomenat Vial 6 amb una superfície total de 656 m², un vial anomenat Vial 7 amb una superfície total de 88 m², i un vial anomenat Vial 8 amb una superfície total de 241 m².  
V. La disposició transitòria primera de la Llei 16/2005, de 30 de desembre, de la Generalitat, Urbanística Valenciana, en l'apartat primer disposa que els procediments urbanístics, amb independència de la corresponent denominació o naturalesa, iniciats abans de l'entrada en vigor de la present llei, es regiran per la legislació anterior sempre que haguera conclòs el tràmit d'informació pública, quan el tràmit siga preceptiu. El projecte de reparcel·lació que ens ocupa va ser exposat al públic per mitjà d'un anunci en el Diari Oficial de la Comunitat Valenciana el 3 d'octubre de 2005, per la qual cosa per a la corresponent aprovació se seguirà la tramitació prevista en la Llei Reguladora de l'Activitat Urbanística.  
VI. L'article 17.1 del Reglament de Béns de les Entitats Locals aprovat pel Reial Decret 1372/1986, de 13 de juny, determina que les corporacions locals estan obligades a formar inventari de tots els seus béns i drets, i l'article 20 de la mateixa norma concreta les dades que han de figurar en tal inventari. A aquest efecte, s'indicarà si es tracta de béns d'ús o servei públic, patrimonials o comunals.  
VII. L'article 127.1.d de la Llei Reguladora de les Bases de Règim Local estableix que correspon a la junta de govern local les aprovacions de, entre altres, els instruments de gestió, per la qual cosa procedeix a tal òrgan adoptar el present acord.  
En relació amb tot això, vistos els preceptes esmentats i els informes de l'arquitecta municipal i de la tècnica d'administració general del Negociat Administratiu de Planejament i Gestió, conformat pel cap de la Secció de Desenvolupament Urbanístic que figuren en l'expedient, a proposta de la Comissió d'Estudi de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
1. Estimar parcialment l'al·legació formulada per Benita Bustamante Muñoz i desestimar les al·legacions formulades per Cesáreo Herreros Molina i Virginia Alcaine Sorribas pels motius anteriorment exposats.  
2. Aprovar definitivament el projecte de reparcel·lació dels terrenys inclosos en la unitat d'execució 73-UE-R, delimitada pels carrers Rèmol, Forada, Sorell i sòl urbà, així com les quotes provisionals d'urbanització que formen part del projecte mencionat, visat en data 15 d'octubre de 2008 amb el número 3204-1.  
3. Inscriure, en l'inventari municipal de béns, el subsòl de la parcel·la resultant ZV1, delimitat per la projecció vertical dels seus límits sobre la superfície de 1.617 m², com a bé patrimonial afectat al patrimoni municipal del sòl.  
4. Inscriure, en l'inventari municipal de béns, el subsòl de la parcel·la resultant ZV2, delimitat per la projecció vertical dels seus límits sobre la superfície de 735 m², com ben patrimonial afectat el patrimoni municipal del sòl.  
5. Inscriure, en l'inventari municipal de béns, huit vials que totalitzen 3.666 m² i dos zones verdes que totalitzen 2.352 m², com a béns de domini públic d'ús públic.   
6. Inscriure, en l'inventari municipal de béns, una parcel·la dotacional de 3.212 m², com a bé de domini públic de servici públic.  
7. Traslladar este acord a la Comissió Territorial d'Urbanisme, publicar-lo en el Butlletí Oficial de la Província de Castelló, en el Diari Oficial de la Comunitat Valenciana i al tauler d'anuncis d'este Ajuntament, amb notificació als interessats.  
8. Prosseguir les actuacions per a inscriure les parcel·les resultants en el Registre de la Propietat.»  
Contra l'acte que es publica, que exhaureix la via administrativa, es pot interposar recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, reguladora de les Bases del Règim Local, modificada per les lleis 11/1999 i 57/2003 i l'article 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, recurs contenciós administratiu davant del Jutjat del Contenciós Administratiu de Castelló dins del termini de dos mesos (art. 52 de la Llei 7/1985, de 2 d'abril, reguladora de les Bases de Règim Local, modificada per les lleis 11/1999 i 57/2003 i articles 8, 45 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, modificada per la Llei Orgànica 19/2003, de 23 de desembre). En ambdós casos, el termini es computarà des de l'endemà de la publicació del present anunci.  
Castelló de la Plana, 15 de desembre de 2008.- L'alcalde: Alberto Fabra Part.